
URDHËR
Nr. 406, datë 25.4.2025

PËR DISA SHTESA DHE NDRYSHIME NË URDHRIN NR. 11, DATË 14.1.2022, “PËR NJË PLAN MENAXHIMI SHUMËVJEÇAR PËR NJË SHFRYTËZIM TË QËNDRUESHËM TË REZERVAVE TË PELAGJIKËVE TË VEGJËL NË DETIN ADRIATIK (NËNZONAT GJEOGRAFIKE 17 DHE 18) [REKOMANDIMI I GFCM/44/2021/20]”

Në mbështetje të pikës 4, të nenit 102 të Kushtetutës, të shkronjave “a” dhe “b”, të pikës 1, të nenit 3, të Marrëveshjes “Për krijimin e Komisionit të Përgjithshëm të Peshkimit për Mesdheun”, të ratifikuar me ligjin nr. 9093, datë 3.7.2003,

URDHËROJ:

Në urdhrin e ministrit nr. 11, datë 14.1.2022, “Për një plan menaxhimi shumëvjeçar për një shfrytëzim të qëndrueshëm të rezervave të pelagjikëve të vegjël në detin Adriatik (nënzonat gjeografike 17 dhe 18) [rekomandimi i GFCM/44/2021/20]”, bëhen këto shtesa dhe ndryshime:
1. Pika 1 riformulohet si më poshtë:
“1. Zbatimin e rekomandimit GFCM/44/2021/20 të Komisionit të Përgjithshëm të Peshkimit për Mesdheun, “Për një plan menaxhimi shumëvjeçar për një shfrytëzim të qëndrueshëm të pelagjikëve të vegjël në detin Adriatik (nënzonat gjeografike 17 dhe 18)”, Rekomandimi GFCM/46/2023/5, “Për zgjatjen e regjimit tranzitor të peshkimit dhe vendosja e një limiti zëniesh për vitin 2024, për pelagjikët e vegjël në detin Adriatik (nënzonat gjeografike 17 dhe 18)”, bazuar nga rekomandimi GFCM/44/2021/20 dhe rekomandimi GFCM/47/2024/4 “Mbi një regjim afatgjatë dhe vendosjes së një limiti zëniesh për vitin 2025 për pelagjikët e vegjël në detin Adriatik (nënzonat gjeografike 17 dhe 18)”, bazuar nga rekomandimi GFCM/44/2021/20, që i bashkëlidhen këtij urdhri dhe janë pjesë përbërëse e tij”.
2. Pas pikës 4, shtohet pika 4/1 me përmbajtje si më poshtë:
“4/1. Limiti i zënieve të pelagjikëve të vegjël të ndara sipas specieve për vitin 2025, është si më poshtë:
a) açuge: 737 tonë;
b) sardele: 826 tonë”.
3. Pika 5 riformulohet si më poshtë:
“5. Ky plan menaxhimi është i zbatueshëm deri më 31 dhjetor 2029”.
4. Për zbatimin e këtij urdhri, ngarkohen Ministria e Bujqësisë dhe Zhvillimit Rural, Drejtoria e Shërbimeve të Peshkimit dhe Akuakulturës dhe inspektorati që mbulon fushën e peshkimit.
Ky urdhër hyn në fuqi menjëherë dhe botohet në Fletoren Zyrtare.

 MINISTËR I BUJQËSISË DHE ZHVILLIMIT RURAL
 Anila Denaj

REKOMANDIMI GFCM/47/2024/4 “MBI NJË REGJIMI AFATGJATË DHE VENDOSJES SE NJË LIMITI ZËNIESH PËR VITIN 2025 PËR PELAGJIKËT E VEGJËL NË DETIN ADRIATIK (NËNZONAT GJEOGRAFIKE 17 DHE 18)”, 
BAZUAR NGA REKOMANDIMI GFCM/44/2021/20

Komisioni i Përgjithshëm i Peshkimit për Mesdheun (KPPM/GFCM), 
duke konsideruar se qëllimi i Marrëveshjes për themelimin e Komisionit të Përgjithshëm për Peshkimin në Mesdhe (Marrëveshja e GFCM-së) është të sigurojë ruajtjen dhe përdorimin e qëndrueshëm, në nivel biologjik, social, ekonomik dhe mjedisor, të burimeve të gjalla detare në zonën e zbatimit të GFCM-së;
[bookmark: _GoBack]duke rikujtuar se, në zbatim të qëllimit të Marrëveshjes së GFCM-së, GFCM-ja do të miratojë rekomandime për masa ruajtjeje dhe menaxhimi me synimin për të siguruar qëndrueshmërinë afatgjatë të aktiviteteve të peshkimit, me qëllim ruajtjen e burimeve të gjalla detare dhe qëndrueshmërinë ekonomike e sociale të sektorit të peshkimit dhe se, gjatë miratimit të këtyre rekomandimeve, GFCM-ja do t’i kushtojë vëmendje të veçantë masave për të parandaluar mbipeshkimin dhe për të minimizuar hedhjet e peshkut, si dhe ndikimeve të mundshme në peshkimin në shkallë të vogël dhe komunitetet lokale;
duke konsideruar këshillën shkencore më të fundit, të miratuar nga Komiteti Këshillimor Shkencor për Peshkimin (SAC) në sesionin e tij të njëzet e pestë (Francë, 2024), e cila tregon për një mbipeshkim të vazhdueshëm të rezervës së sardeles dhe një përmirësim të gjendjes së rezervës së açuges në detin Adriatik;
duke konsideruar se SAC, në sesionin e tij të njëzet e pestë, njohu përmirësimin e vërejtur në biomasa e açuges ndërmjet vlerësimeve të mëparshme dhe vlerësimit aktual dhe se ajo tashmë ishte mbi nivelin BPA, duke theksuar se ulja e vërejtur e vdekshmërisë nga peshkimi e solli atë në nivelin FMSY, ndërsa për sardelen vërejti se biomasa ishte ulur më tej pavarësisht një reduktimi të zënieve, megjithatë mbetej ende mbi nivelin BPA;
duke konsideruar se vlerësimi referues për sardelen u përfundua në vitin 2023 dhe se grupi i punës për vlerësimin e Strategjisë së Menaxhimit (WGMSE) përfundoi vlerësimin e Strategjisë së Menaxhimit (MSE) për rregullat e propozuara të kontrollit të zënieve (HCRs), në përputhje me paragrafët 16–18, të rekomandimit GFCM/44/2021/20 mbi një plan shumëvjeçar menaxhimi për shfrytëzimin e qëndrueshëm të rezervave të pelagjikëve të vegjël në detin Adriatik (nënzonat gjeografike 17 dhe 18);
duke rikujtuar se SAC, në sesionin e tij të njëzet e pestë, vlerësoi punën e kryer nga WGMSE në kuadër të procesit të vlerësimit të Strategjisë së Menaxhimit (MSE) për pelagjikët e vegjël në detin Adriatik, duke vënë në dukje se procesi i MSE kishte marrë parasysh një numër të madh skenarësh menaxhimi, përmes një procesi me dy hapa që kishte parashikuar një sërë simulimesh bazë dhe testesh të detajuara të qëndrueshmërisë, duke ofruar udhëzime të mira mbi rregullat e mundshme të kontrollit të zënieve (HCRs) që mund të zbatohen në peshkimin e pelagjikëve të vegjël;
duke rikujtuar se SAC njohu përpjekjet e bëra nga ekspertët e WGMSE për të marrë parasysh një gamë të gjerë pasigurish dhe inputesh të theksuara nga palë të ndryshme të interesuara, duke mundësuar një analizë të performancës së rregullave të kontrollit të zënieve (HCRs) në lidhje me qëndrueshmërinë e zënieve, ndërkohë që WGMSE zhvilloi njëkohësisht teste të qëndrueshmërisë/stresit që morën parasysh si mungesat e mundshme në rekrutimin e rezervave të shkaktuara nga faktorë mjedisorë apo ndryshimet klimatike, ashtu edhe ndryshimet e mundshme në vdekshmërinë natyrore të shkaktuara nga rritja e grabiqarizmit, p.sh. nga ton i kuq (Thunnus thynnus);
duke konsideruar se SAC, në sesionin e tij të njëzet e pestë, shqyrtoi masat e menaxhimit që do të zbatohen në fazën afatgjatë të planit shumëvjeçar, duke vënë në dukje se masat në hapësirë dhe në kohë kishin rezultuar efektive dhe duke rekomanduar që ato të mbahen edhe gjatë periudhës së ardhshme;
miraton, në përputhje me dispozitat e neneve 5, shkronja “b”, 8, shkronja “b” dhe 13 të Marrëveshjes së GFCM-së, rekomandimin e mëposhtëm:
1. Në përputhje me paragrafët 17 dhe 18, të rekomandimit GFCM/44/2021/20, plani afatgjatë i menaxhimit do të fillojë më 1 janar 2025 dhe do të përfundojë më 31 dhjetor 2029. Në përputhje me këtë, paragrafi 55 i atij rekomandimi do të ndryshohet për të pasqyruar se kohëzgjatja e planit është tetë vjet.
2. Rregullat e Kontrollit të Zënieve (HCRs), në përputhje me kërkesat e paragrafit 18, të rekomandimit GFCM/44/2021/20 dhe të miratuara nga SAC, për menaxhimin e sardeles dhe açuges në detin Adriatik janë: 
a) për sardelen, rregulla e kontrollit të zënieve (HCR) është e parametruar me Btr1 në Blim, Btr2 në BPA dhe Btrig3 = 1.1 BMSY, ndërsa Cmin është vendosur në 20 000 tonë dhe Cmax në 50 000 tonë; dhe
b) për açugen, rregulla e kontrollit të zënieve (HCR) është e parametruar me Btr1 në Blim (16 200 tonë), Btr2 në BPA (21 400 tonë) dhe Btr3 në 46 400 tonë, ndërsa Cmin është vendosur në 15 000 tonë dhe Cmax në 35 000 tonë.
3. Rregullat e Kontrollit të Zënieve (HCRs) në paragrafin 2 të këtij rekomandimi do të shërbejnë si bazë për përcaktimin e kufijve vjetorë të zënieve për secilën specie.
4. Në përputhje me paragrafin 17 të rekomandimit GFCM/44/2021/20, mbi bazën e zbatimit të rregullave të kontrollit të zënieve (HCRs) të përmendura në paragrafin 2 dhe të këshillës së SAC, GFCM-ja do të miratojë kufij të veçantë zëniesh, sipas palës kontraktuese dhe palës bashkëpunuese jokontraktuese, për sardelen dhe açuges për vitin 2025. Në bazë të këtij paragrafi, kufijtë e zënieve për vitin 2025 janë përcaktuar në aneksin e këtij rekomandimi.
5. Kufizimet në hapësirë dhe në kohë të përmendura në paragrafët 23–26 (pjesa IV, “Mbi masat teknike”) të rekomandimit GFCM/44/2021/20 do të zgjaten për një vit. SAC, në sesionin e tij të njëzet e gjashtë në vitin 2025, do të vlerësojë masat e përmendura në paragrafët 21 dhe 23–26 të rekomandimit GFCM/44/2021/20 dhe në paragrafin 3 të rekomandimit GFCM/38/2014/1 mbi masat paraprake dhe emergjente për vitin 2015 për rezervat e pelagjikëve të vegjël në nënzonën gjeografike 1, duke ndryshuar rekomandimin GFCM/37/2013/1, dhe do të japë këshilla mbi masa alternative dhe/ose shtesë ndaj atyre të përfshira në këtë paragraf, si dhe për një mekanizëm të mundshëm të menaxhimit të kuotave që do të zbatohet nga viti 2026.

SHTOJCA 1 
Tabela e mundësive të peshkimit për vitin 2025, sipas palëve kontraktuese për sardelen dhe açugen në detin Adriatik 
(nënzonat gjeografike 17–18)
	Speciet
	Bashkimi Evropian 2025
(ton)
	Shqipëria 2025
(ton)
	Mali i Zi 2025
(ton)

	Açuge
	26 453
	737
	176

	Sardele
	45 419
	826
	270





